Številka: 478- 28/2017

Datum: 12. 9. 2022

Republika Slovenija, Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, na podlagi 52. člena in 2. alineje prvega odstavka 68. člena v povezavi z drugim odstavkom 69. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18), objavlja

NAMERO ZA ODDAJO STVARNEGA PREMOŽENJA V BREZPLAČNO UPORABO

po metodi neposredne pogodbe ponovno za določen čas petih let s pričetkom 1. 12. 2022.

Predmet neposredne pogodbe je oddaja nepremičnine parcelna številka 167/2 k. o. 1768 Senožeti, na naslovu Senožeti 62/d, 1262 Dol pri Ljubljani, z neto tlorisno površino stavbe ID 291 ista k. o., v izmeri 341,00 m2.

Skladno 2. alinejo prvega odstavka 68. člena ZSPDSLS-1 se nepremično premoženje države, ki ga začasno ne potrebuje noben upravljavec ali uporabnik lahko odda v brezplačno uporabo na podlagi neposredne pogodbe, če se premoženje odda nevladnim organizacijam, ki jim je podeljen status delovanja v javnem interesu, za opravljanje tistih dejavnosti, za katere jim je podeljen status. Na podlagi drugega odstavka 69. člena ZSPDSLS- 1 lahko upravljavec ali uporabnik nepremičnega premoženja, s pogodbo o oddaji obdobje oddaje nepremičnega premoženja, ki ga ne potrebuje, podaljša še enkrat za pet let.

Stanovanjska stavba se namenja izvajanju javnega socialnovarstvenega programa, verificiranega s strani Socialne zbornice Slovenije in je primerno za izvajanje dejavnosti stanovanjskih skupin za osebe s težavami na področju duševnega zdravja.

Ponudnik mora izpolnjevati naslednje pogoje:

1. podeljen status nevladne organizacije delovanja v javnem interesu na področju socialnega varstva;
2. izvajati socialnovarstveni nastanitveni program v skladu z Resolucijo o nacionalnem programu socialnega varstva za obdobje 2022-2030 (Uradni list RS, št. 49/22);
3. imeti veljavno listino o izvajanju verificiranega javnega socialnovarstvenega programa pri Socialni zbornici Slovenije v okviru mreže stanovanjskih skupin za osebe s težavami v duševnem zdravju;
4. izvajati program na podlagi prevladujoče vloge strokovnih delavcev, katerim so pridruženi še laični delavci in prostovoljci;
5. imeti v letu 2022 sklenjeno pogodbo o sofinanciranju socialnovarstvenega programa in veljaven sklep o sofinanciranju socialnovarstvenih programov za večletno obdobje s strani Ministrstva za delo, družino, socialne zadeve in enake možnosti;

Ponudnik mora priložiti:

- pogodbo o sofinanciranju javnega socialnovarstvenega programa v letu 2022 in veljaven Sklep o sofinanciranju socialnovarstvenih programov za večletno obdobje;

- izdano verifikacijsko listino Socialne Zbornice Slovenije oziroma verifikacijsko poročilo Socialne Zbornice Slovenije;

- program dela nevladne organizacije, ki deluje v javnem interesu, za program, ki ga v letu 2022 Ministrstvo za delo, družino, socialne zadeve in enake možnosti že financira.

Ponudnik mora, najkasneje v roku 20 dni od objave te namere na spletni strani Ministrstva za delo, družino, socialne zadeve in enake možnosti, na elektronski naslov gp.mddsz@gov.si ali s priporočeno pošiljko na naslov: Ministrstvo za delo, družino, socialne zadeve in enake možnosti, Štukljeva 44, 10000 Ljubljana, z nazivom zadeve »Prijava v zadevi 478-28/2017« poslati izpolnjen in lastnoročno podpisan obrazec, ki je PRILOGA1 te namere, z vsemi prilogami. V primeru pošiljanja po e-pošti se pošlje skeniran obrazec s prilogami.

Odpiranje se bo izvedlo 3 dni po poteku roka za oddajo ponudb in ne bo javno.

Ponudniki bodo, o rezultatih zbiranja ponudb in morebitnih pogajanjih, obveščeni na njihov e- naslov v roku 5 dni po zaključenem odpiranju ponudb.

Pogodba bo z uspelim ponudnikom sklenjena v roku 10 dni od zaključka odpiranja ponudb oziroma izvedenih pogajanj, za čas petih let.

Ministrstvo lahko postopek oddaje v brezplačno uporabo ustavi kadarkoli do sklenitve pogodbe.

Kontaktna oseba za dodatne informacije je Mateja Kuntarič (mateja.kuntaric@gov.si).

Ministrstvo za delo, družino, socialne zadeve in enake možnosti sprejema ponudbe do vključno 20 dni od dneva objave te namere, na e-naslov: gp.mddsz@gov.si.

 Luka Mesec

 MINISTER

 PRILOGA 1

PRIJAVA NA NAMERO št.: 478-28/2017/ z dne 12. 9. 2022

za oddajo nepremičnine parcelna številka 167/2 k. o. 1768 Senožeti, na naslovu Senožeti 62/d, 1262 Dol pri Ljubljani, z neto tlorisno površino stavbe ID 291 ista k. o., v izmeri 341,00 m2.

Ime in priimek / naziv pravne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktna oseba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Elektronski naslov kontaktne osebe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljam, da sem skrbno pregledal(a) vsebino namere o sklenitvi neposredne pogodbe in da sem z njo seznanjen(a) ter jo sprejemam v celoti.

Izjavljam, da mi je stanje nepremičnine v naravi poznano. V skladu s tem se v predpisanem roku prijavljam na namero in prilagam vse zahtevane dokumente in dokazila.

Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priloge:

- pogodba o sofinanciranju programa v letu 2022 in veljaven Sklep o sofinanciranju

 socialnovarstvenih programov za večletno obdobje - verifikacijska listina Socialne Zbornice

 Slovenije oziroma verifikacijsko poročilo Socialne

 Zbornice Slovenije,

- program dela socialnovarstvenega programa, ki ga v letu 2022 Ministrstvo za delo, družino,

 socialne zadeve in enake možnosti že financira,

- odločba o priznanju statusa delovanja nevladne organizacije v javnem interesu na

 področju socialnega varstva.